
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ LEKĖČIŲ MSTL., DRAUGYSTĖS G. 45, PERDAVIMO LAIKINAI NEATLYGINTINAI VALDYTI IR NAUDOTIS LABDAROS FONDUI „LEKĖČIŲ BENDRUOMENĖS CENTRAS“
2010 m. spalio 28 d. Nr. T-315
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 11 str. 1 d. ir 13 str. 1 d. 3 p. ir 2 d., rajono savivaldybės tarybos 2005 m. gruodžio 22 d. sprendimu Nr. T-359 patvirtintos Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu ir atsižvelgdama į labdaros fondo „Lekėčių bendruomenės centras“ 2010 m. spalio 11 d. prašymą, nusprendžia:


1. Leisti penkeriems metams atnaujinti rajono savivaldybei nuosavybės teise priklausančių 63,74 kv. m ploto negyvenamųjų patalpų, esančių Lekėčių mstl., Draugystės g. 45 (Nekilnojamojo turto objekto kadastro duomenų byloje Nr. 84/5804 unikalus pastato Nr. 8494-6005-8016, pastato šifras – 1B1/m, patalpų indeksai – 1-9, 1-10, 1-11, 1-12, 1-13), panaudos sutartį Nr. 1, sudarytą 2005 m. spalio 31 d. su labdaros fondu „Lekėčių bendruomenės centras“.

2. Perduoti labdaros fondui „Lekėčių bendruomenės centras“ laikinai neatlygintinai valdyti ir naudotis pagal panaudos sutartį penkeriems metams rajono savivaldybei nuosavybės teise priklausančias ir šiuo metu rajono savivaldybės administracijos patikėjimo teise valdomas 99,15 kv. m ploto negyvenamąsias patalpas, esančias Lekėčių mstl., Draugystės g. 45 (Nekilnojamojo turto objekto kadastro duomenų byloje Nr. 84/5804 unikalus pastato Nr. 8494-6005-8016, pastato šifras – 1B1/m, patalpų indeksai – 1-1, 1-2, 1-3, 1-4, 1-5, 1-6, 1-7, 1-8), o taip pat ūkinį pastatą, pažymėtą šifru 3 I1/m, kurio unikalus Nr. 8494-6005-8030, įstatuose šiuo metu numatytoms funkcijoms vykdyti.

3. Įgalioti rajono savivaldybės administracijos direktorių sudaryti ir pasirašyti negyvenamųjų patalpų nurodytų 1 ir 2 punktuose, panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr. T-359 patvirtintas sutarties ir perdavimo-priėmimo akto formas. 

Savivaldybės mero pavaduotojas,
pavaduojantis savivaldybės merą                                                                 Algimantas Damijonaitis

